
ΑΙΣΧΟΣ!!!

Να μην κλείσει τμήμα στο Δημοτικό Σχ. Μαλακάσας ! Καμιά ανοχή στην περαιτέρω υποβάθμιση των μορφωτικών δικαιωμάτων των μαθητών μας !
Η απόφαση για τον λειτουργικό υποβιβασμό του Δημ. Σχ. Μαλακάσας από 3θέσιο σε 2θέσιο συνιστά ένα ακόμα σύμπτωμα της κυβερνητικής πολιτικής του «Κόφτη» στην Δημόσια εκπαίδευση.

Το γεγονός έρχεται να προστεθεί στο κλείσιμο Τμημάτων Ένταξης στο 9ο και 13 ο Δημ. Σχ. Αχαρνών καθώς και στην πρόθεση για κλείσιμο νέων Τμημάτων Ένταξης σε νηπιαγωγεία. 

Στη ρότα της κυβερνητικής πολιτικής της πλήρους υποβάθμισης της παρεχόμενης Δημόσιας Εκπαίδευσης, με την απόφασή του να υποβιβαστεί λειτουργικά το Δημ. Σχ. Μαλακάσας, το ΠΥΣΠΕ έρχεται να καταφέρει ένα ακόμα πλήγμα ενάντια στα μορφωτικά δικαιώματα των μαθητών μας. Το κλείσιμο τμήματος «κουμπώνει» στην πάγια πλέον τακτική  Κυβέρνησης και Υπουργείου για εξοικονόμηση εκπαιδευτικών, ώστε να καλυφθούν τα κενά στα σχολεία, αφού οι προσλήψεις με το σταγονόμετρο σε συμβασιούχους εκπαιδευτικούς δεν επαρκούν.

Καταγγέλλουμε το γεγονός και υπογραμμίζουμε για πολλοστή φορά  πως «ό,τι είναι νόμιμο δεν είναι και ηθικό». Συνεπώς κανένα «παραθυράκι» του νόμου δεν δικαιολογεί το κλείσιμο τμημάτων στα σχολεία.

Ο Σύλλογός μας θα παρευρεθεί στην έκτακτη συγκέντρωση του Συλλόγου γονέων και κηδεμόνων του Δημοτικού Σχολείου Μαλακάσας, αύριο Δευτέρα 2 Οκτωβρίου, για την αποτροπή αυτής της αντιεκπαιδευτικής απόφασης.
Απαιτούμε το ΠΥΣΠΕ, να αναθεωρήσει την απόφασή του και η Δ/νση Π.Ε. Αν. Αττικής να μην προχωρήσει στο κλείσιμο του τμήματος. 

Για το Δ.Σ.

